जीएमसी में बढ़ीं पीजी की 12 सीटें, काउंसलिंग 25 से
राजधानी के गांधी मेडिकल कॉलेज सहित राज्य के 4 मेडिकल कॉलेजों में मिनिस्ट्री आॅफ हेल्थ एंड फैमिली वेलफेयर ने पीजी कोर्स की 27 सीटें बढ़ा दी हैं। सबसे ज्यादा मेडिकल की 12 पीजी सीट गांधी मेडिकल कॉलेज में बढ़ाई गई हैं। बढ़ी हुई सीटों में से 50 प्रतिशत सीटों पर एडमिशन ऑल इंडिया कोटे से होंगे। शेष 50 प्रतिशत सीटें स्टेट कोटे से भरी जाएंगी। इसके लिए राज्य सरकार पहले चरण की ऑनलाइन स्टेट कोटा नीट पीजी काउंसलिंग 25 मार्च से कराएगा। इसकी तैयारी चिकित्सा शिक्षा संचालनालय के अफसरों ने कर ली है।
संचालनालय के अफसरों ने बताया कि मेडिकल काउंसिल ऑफ इंडिया की सिफारिश पर मिनिस्ट्री ऑफ हेल्थ एंड फैमिली वेलफेयर ने सरकारी मेडिकल कॉलेजों में पीजी काेर्स संचालन के नियमों में आंशिक संशोधन किया है। इसी नियम के तहत स्वास्थ्य मंत्रालय ने भोपाल, इंदौर, जबलपुर और रीवा के सरकारी मेडिकल कॉलेज में मेडिसिन, सर्जरी, एनीस्थिसिया, रेडियो डायग्नोसिस, रेडियोथैरेपी, आर्थोपेडिक्स,ऑप्थेलमोलॉजी विषय की पीजी सीटें बढ़ाई हैं।
bho_Deva hin_Deva hin_Deva